Ryhmä Wagnerin toiminta Afrikassa
Prigožinin kuoleman jälkeen > Suuntautuminen Afrikkaan

Syyskuussa 2023 uutisoitiin, että Venäjän apulaispuolustusministeri Yunus-Bek Jevkurov ja GRU:n kenraali Andrei Averyanov ovat tehneet useita matkoja Afrikkaan. Heidät nähdään yhä enemmän Prigozhinin jälkeisen aikakauden pääjärjestäjinä Venäjän suhteissa Afrikkaan Wagner-ryhmän johtajan kuoltua. Kaksikko on vieraillut useasti Afrikassa Jevgeni Prigožinin kuoleman jälkeen ja myös ennen sitä. Jevkurov oli Averjanovin tukemana Libyassa päivää ennen Venäjällä tapahtunutta lento-onnettomuutta, joka tappoi Wagner-ryhmän johtajan sekä kaksi muuta organisaation ylimmän johdon jäsentä.
Yunus-Bek Jevkurov ja Andrei Averyanovin vierailun aikana Bamakossa Malissa 16. syyskuuta 2023 heidän oli määrä tavata poliittisia johtajia Malista, Burkina Fasosta ja Nigeristä. Erään asiantuntijan mukaan Venäjä pelaa jatkuvuuden tunteella: "Prigozhin videokuvattiin tuolla alueella ennen hänen koneensa putoamista, ja tämä alue etsii tukea. Moskova haluaa vakuuttaa, että se on edelleen sitoutunut tälle alueelle".
Afrikan autoritaarisille valtioille Averyanov voi tarjota hallintoturvallisuuden osia, kuten henkivartijapalveluita, mutta myös hänen erikoisosaamistaan sortotoimissa ja kohdistetuissa salamurhissa. France24:n haastattelemien asiantuntijoiden mukaan Jevkurov ja Averyanov ilmentävät Venäjän valtion edustajina sitä, että Venäjä on siirtymässä Wagnerin puolisalaisista operaatioista ja suhteista avoimempiin suhteisiin olemassa olevien Afrikan hallintojen kanssa. Siirtyminen hybridisodasta viralliseen tukeen osoittaa, että viestintä jatkuu Venäjän kanssa, mutta nyt virallisia kanavia pitkin. Silti on hyödyllistä antaa palkkasoturien suorittaa tiettyjä toimia, jos jossakin maassa tapahtuu rangaistuksia tai kostotoimia, joista Moskovan virallinen osallistuminen voidaan kiistää.
Jevkurov ja Averyanov ovat tärkeitä Venäjän Afrikan toimintojen uudelleenjärjestelyssä, jossa Wagnerille ja muille sotilasyrityksille voi odottaa vähemmän autonomiaa ja selkeämpää poliittista johtajuutta, Moskovan etenemisen hitaus johtuu siitä, että Wagner-konsernilla on myös vakiintuneita taloudellisia intressejä Afrikassa. Verkosto venäläisiä oligarkkeja ja liikemiehiä hyötyi Prigožinin yrityksistä ja sivuyrityksistä. Moskovan etujen mukaista on myös varmistaa, että kaikki Wagnerin afrikkalaiseen toimintaan osallistuneet hyötyvät siitä myös edelleen.
Puolalainen ajatushautomo totesi kesäkuussa 2024, että Prigozhinin kuoleman jälkeen Venäjän valtion huomio Afrikassa vahvistui. Helmikuussa 2024 BBC:n saamien asiakirjojen mukaan Moskova tarjosi "hallinnon selviytymispakettia" vastineeksi pääsystä strategisesti tärkeisiin luonnonvaroihin joka on Wagnerin aiemmin suosima lähestymistapa. Suunnitelmaa tarjosi niin kutsuttu venäläinen ”retkikunta”, jota kutsutaan nimellä Africa Corps. Sen komentajana Andrey Averyanov valvoi aikaisemmin salaisia operaatioita, jotka olivat erikoistuneet murhien kohdistamiseen ja ulkomaisten hallitusten horjuttamiseen. Asiantuntijat kertoivat BBC:lle, että Africa Corps on käytännössä korvannut Wagnerin Länsi-Afrikassa. Telegramissa yksikkö kehui tarjoavansa rekrytoiduille palkkaa jopa 110 000 ruplaa kuukaudessa (1250 dollaria; 990 puntaa) ja palvelua ”pätevien komentajien johdolla, joilla on laaja taistelukokemus”.
Tammikuussa 2024 ilmoittettiin ensimmäisen 100 sotilaan joukon lähettämisestä Burkina Fasoon. Toinen sadan sotilaan kerrottiin saapuneen Nigeriin huhtikuussa. Atlantic Councilin turvallisuusanalyytikko kertoi BBC:lle, että Wagnerista on tullut Afrikan joukko. Se palvelee kaikkia sotilastiedustelun ja puolustusministeriön tehtäviä. Afrikassa sen sotilaat vartioivat kauppareittejä, turvaavat resursseja, joita Moskova käyttää pakotteiden kiertämiseen, sekä palvelevat paikallisia sotilasjunttia ja ohjaavat siirtolaisvirtaa.